Информационен отчет за дейността на

народно читалище „Напредък – 1927“ за 2021 г.

Въпреки пандемията от корона вирус през изтеклата година Народно Читалище „Напредък -1927“ осъществи не малка част от планираните дейности, както добави нови, а на някои промени самата форма, т.е онлайн.

Първото голямо събитие в нашето населено място беше храмовият празник на Чепинския манастир на който традиционно гостува белоградчишкият епископ Поликарп – викарий на софийския митрополит, на което нашето читалище е в ролята на медиен партньор.

Макар и с временни прекъсвания през 2021 година продължиха занятията на творческа работилница „Зора”, като в края на февруари осъществихме традиционният мартенски базар на открито в центъра на селото.

А на 1 март съвместно с пенсионерския клуб участвахме в инициативата на район Нови Искър за поставяне на световен рекорд за най-дълга мартеница, а също така се включихме голяма изложба на мартеници, организирана от района.

По случай 8 март, децата от творческа работилница „Зора“ поднесоха цветя на жените работещи на обществени места, а също и на пенсионерския клуб.

През март бе сформирана детска певческа група с ръководител Евгения Милушева, децата осъществиха няколко участия, две от които на външни мероприятия.

През април участвахме с включване на живо в предаване „Пъстри шарки от килима“ с изпълнения на млади самодейци към читалището. Проведе се и великденския базар на творческа работилница “ Зора“.

През организирахме участие на децата от първи клас от 160-то ОУ „Кирил и Методий“ в национален конкурс за детска рисунка „Моето семейство“.

В деня на библиотекаря представихме в читалището изложба с произведенията на Николай Ликовски, като на мероприятието присъстваха представители на читалищата в района и от районната администрация.

За деня на детето съвместно с Кметство Чепинци организирахме детски празник с конкурс за рисунка на тема „Детство мое“ на парковата алея в центъра на селото. Участваха деца от 132 детска градина „Светлина“ с. и деца от 160-то училище.

Имахме и групово посещение в библиотеката от първокласници, които освен че се потопиха в пъстрия свят на книгите, участваха и в образователна викторина.

По случай Еньовден децата от творческа работилница „Зора“ направиха възстановка на фолклорния обичай, който бе заснет във видеоклип и излъчен и излъчен в интернет.на

За събора на селото „Пресвета“ по инициатива на Лидия Георгиева, читалището организира голям концерт-спектакъл под надслов „Да запазим традициите на Чепинци“ с участието на Радо шоу, Венцислав Пенев, Евгения Милушева, Борис Стойнов, школа по спортни танци към читалището, ВГ „Наслада“, ДВГ “Канарчета“, ДВГ към читалище „Напредък“ и др.

Тази година различни участия в наши и външни мероприятия има школата ни по спортни танци с ръководител Виктория Павлова.

През Юли читалището кандидатства с проект към програмата „Зелена София“ за облагородяване и обновяване на зелените площи в централната част на селото. Спечелихме проекта и го осъществихме – с група читалищни дейци и доброволци от селото прочистихме и обработихме площите, засадихме 100 рози, 15 дървета и храсти. Поставени са 10 нови пейки, кътове за отдих с маси, нови кошчета. Проектът е на стойност 5 000 лева.

През цялата година Читалището ни бе представяно в над 15 фестивали и концерти от нашия млад самодеец – народният певец Борис Стойнов – Фестивал „Билките – дар от природата“ в кв. Симеоново, „Всички на мегдана“ кв. Горна баня, „Шопски наниз“ Костинброд и др.

По случай 136 години от Съединението на България с група самодейци от читалището съвместно с читалище „Култура“ с . Негован организирахме групово посещение на тържествена церемония при мавзолея-паметник на Александър Батенберг.

Друго групово посещение направихме и в регионалния исторически музей в столицата.

На 15 септември бе открита новата учебна година, като тържеството отразихме в страницата на Читалището и в Софийски вестник. Стартира също нова група към творческа работилница „Зора“ – с деца от втори клас.

По повод деня на народните будители организирахме традиционната вече кампания „Прочети книга – вземи подърък“ и заснехме специално видео за празника, което представихме в нашата фейсбук страница. В същия период имахме участие в национален конкурс за рецитиране, в който читалището ни беше представено от второкласничката Инес Висоцка.

В началото на декември читалището ни беше домакин и съорганизатор на предаването „Коледна приказка“, което бе излъчено на живо. Участие взеха деца от детската градина в Чепинци, школата ни по спортни танци, творческа работилница „Зора“, школата по народни танци „В шоплука“, Мартин Недков, жени от пенсионерския клуб, коледарска група от Гниляне и др.

Заедно с Кметство Чепинци организирахме коледно тържество на открито, а същевременно с него се проведе и коледният базар, който тази година имаше представяне и в Нови Искър.

Подготвихме група малки коледарчета, които изнесоха празнична програма в старческия дом и отделно излъчихме видео с коледуване в читалището.

Като финал на годината участвахме в национален конкурс за най-автентична сурвачка.

Поради пандемията от коронавирус и последвалите ограничения и забрани, посещаемостта в библиотеката през 2021-та не е достатъчно висока. Имаме общо 150 читатели, от които 46 са деца до 14 годишна възраст – предимно търсещи литература във връзка с учебния процес.

От читателите над 14 годишна възраст дяловете на завършилите средно и висше образование са почти изравнени, преобладават работещите в сферата на икономиката, промишлеността и селското стопанство. Посещенията в библиотеката бяха предимно за заемане за дома.

Фондът на библиотеката за 2021 г. наброява 6470 екземпляра. Тази година имаме 1050 отчислени книги. Новопостъпилата литература е придимно дарения от издателства – 215 бр. книги. Те са вписани в инвентарната книга, обработени и намерили място в съответните отдели. КДБФ отразява всички промени във фонда своевременно.

Справочно-библиографската дейност на библиотеката през 2021 г. е сравнително слаба, тъй като няма интерес от страна на читателите, причините за които са всеизвестни. Справочният фонд не е достатъчно богат и съвременен.

През 2021 г. въпреки пандемията библиотеката имаше разнообразни дейности с различните възрастови групи. Целогодишно бяха изработвани представителни информационни табла по повод актуални теми и големи празници – За Бъдни вечер и Коледа, за месеца на любовта и виното, за Великден, за Деня на детето, за красотите на България и свещените места.

През изтеклата година във фейсбук страницата ни бяха отбелязани редица годишнини от рождението и смъртта на наши и чужди културни дейци и общественици.

 Изготвил: Диана Георгиева